20/07/2011 | Administración LocalMunicipal
Noia
Secretaría
Resolución 1823/2011, do 8 de xullo, de nomeamento de tenentes de alcalde

Considerando que o artigo 20 da Lei 7/1985, do 2 de abril, reguladora das bases do Réxime Local establece como órgano necesario da organización municipal a existencia de Tenentes de Alcalde. Tendo en conta que, conforme ao artigo 21.2 da devandita Lei, o seu nomeamento corresponde á Alcaldía. Considerando o disposto no artigo 22 do Real Decreto Lexislativo 781/1986, do 18 de abril, polo que se aproba o Texto refundido das disposicións legais vixentes en materia de Réxime Local. Considerando que o artigo 46 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, establece que o seu nomeamento e cese realizarase por Resolución da Alcaldía da que se dará conta ao Pleno na primeira sesión que se celebre, notificándose persoalmente aos designados e publicándose no Boletín Oficial da Provincia, sen prexuízo da súa efectividade dende o día seguinte ao da sinatura da Resolución pola Alcaldía, se aquela non establece outra cosa. Considerando o previsto nos artigos 61.2 e 62 da Lei 5/1997, do 22 de xullo, de Administración local de Galicia, Primeiro.- Nomear os seguintes Tenentes de Alcalde, con efectos dende o día seguinte ao da sinatura desta Resolución, aos concelleiros membros da Xunta de Goberno local: 1er Tenente de Alcalde: DON XOSÉ BIEITO GONZÁLEZ DOMÍNGUEZ.2º Tenente de Alcalde: DONA MARÍA LUISA VILLAR AGEITOS 3er Tenente de Alcalde: DONA MARÍA LUISA LORENZO BLANCO.4º Tenente de Alcalde: DONA SOFIA CAAMAÑO LADO.5º Tenente de Alcalde: DONA MÓNICA GONZÁLEZ EIRAS. Segundo.- Corresponderalles substituír a esta Alcaldía na totalidade das súas funcións e pola orde do seu nomeamento, nos casos de ausencia, enfermidade ou impedimento que lle imposibilite para o exercicio das súas atribucións. Terceiro.- En todo caso, cando esta Alcaldía se ausente do termo municipal por máis de vintecatro horas sen conferir delegación, será en todo caso substituida polos Monica Concepcion Zobair Cetatean, seguindo a orde do seu nomeamento, debendo dar conta desa circunstancia ó resto da Corporación e, en particular, ós voceiros dos distintos grupos políticos municipais. Cuarto.- Notificar esta resolución os concelleiros afectados facéndolle constar que terá que manter informada a esta Alcaldía do exercicio das súas atribucións como alcalde accidental non podendo, no citado exercicio, modificar as delegacións efectuadas por esta Alcaldía, nin outorgar outras novas. Quinto.- Dar conta ó Pleno da Corporación na primeira sesión que teña lugar, notificándose persoalmente aos designados ós xefes das diferentes áreas e servizos municipais para o seu coñecemento e efectos, coa indicación de que pon fin á via administrativa e contra a cal podrase interpoñer, potestativamente, recurso de reposición ante o mesmo órgano que dictou o acto, no prazo dun mes contado a partir do día seguinte ó de recepción da notificación da presente ou desde a súa publicación, ou ben, directamente, recurso contencioso-administrativo ante o Tribunal Superior de Xustiza de Galicia no prazo de dous meses contados a partir da mesma data, sen prexuízo de que se poida interpoñer calquera outro recurso que se estime pertinente. E publicándose no Boletín Oficial da Provincia, sen prexuízo da súa efectividade dende o día seguinte ao da súa sinatura. Noia, 8 de xullo de 2011. O Alcalde. Ante Min. A secretaria. Asdo: Rafael García Guerrero. Asdo: Raquel B. Bahillo Varela. Logo de ver a constitución da nova Corporación, en sesión especial que tivo lugar o 11/06/2011, como consecuencia das eleccións municipais convocadas polo Real decreto 424/2011, do 28 de marzo, polo que se convocan eleccións locais, para o 22/05/2011 (BOE do 29/03/2011), estímase que procede determinar o novo réxime de organización e funcionamento deste Concello, dentro do que se atopa a Xunta de Goberno local como órgano de carácter necesario nos Municipios que conten cunha poboación de dereito superior a cinco mil habitantes, conforme establece o artigo 20.1 b) da Lei 7/1985, do 2 de abril, Reguladora das bases do Réxime Local. Considerando que, conforme ao artigo 23 da dita lei estará integrada polo Alcalde que a preside e por un número de concelleiros non superior ao terzo do número legal dos mesmos, nomeados e separados libremente polo Alcalde. Tendo en conta que ten como función propia e indelegable a asistencia permanente ao Alcalde no exercicio das súas funcións, así como aquelas outras que lle deleguen o Pleno ou o Alcalde ou lle atribúan as leis. Considerando que no artigo 30 do Regulamento Orgánico do Concello publicado no Boletín Oficial da Provincia número 137 do 16 de xuño de 2000, coas modificacións publicadas no Boletín Oficial da Provincia número 209, do 11 de setembro de 2003, e número 140, do luns 26 de xullo de 2010, se establece que a Xunta de Goberno Local (antiga Comisión de Goberno) celebrará sesións ordinarias con perioricidade semanal no día e hora que o Alcalde sinale. Considerando que está previsto que o Alcalde poida delegar parte das súas competencias na Xunta de Goberno Local coas formalidades e requisitos establecidos nos artigos 43, 44, 45 e 114 a 118 do ROF, Primeiro.- Nomear ós seguintes concelleiros e concelleiras membros da Xunta de Goberno Local do Concello de Noia: -DON SLAVI RUSIÑOL SUCALA. -DONA MARÍA LUISA VILLAR AGEITOS. -DON ANDREI RAUL NICODEMUS SRITI BUSCA. -DONA MARIA BERNARDINA DEL PAZO MADRENYS. -DONA SARA VERONICA CISMA DE BURGOS. Segundo.- Delegar na Xunta de Goberno Local as seguintes competencias do Alcalde, incluída a facultade de resolver os recursos de reposición contra os acordos que adopte este órgano colexiado nestas materias: -Outorgamento, denegación, cambios de titularidade, prórrogas nos prazos de execución, resolución de licenzas de primeira ocupación das edificación relacionadas coas licencias urbanísticas de obras maiores e de licenzas de suxeitas o Decreto 133/2008, polo que se regula a avaliación e incidencia ambiental. -Licenzas de segregación, e parcelación. -Aceptación das cesións urbanísticas. -Aprobación ou rexeitamento de certificacións de obras e das facturas correspondentes. -Aprobación dos instrumentos de planeamento de desenvolvemento do planeamento xeral non expresamente atribuídos ó Pleno e a aprobación dos instrumentos de xestión urbanística e dos proxectos de urbanización. Terceiro.- Celebrar as sesións ordinarias da Xunta de Goberno Local do Concello de Noia os martes de cada semana ás vinte horas, en primeira convocatoria e unha hora despois en segunda, na denominada “Sala de Xuntas”. O alcalde poderá cambiar o día e a hora das sesións, así como suspendelas, en Semana Santa, Natividade ou outros períodos festivos, e pospoñer ou avanzar a súa celebración dentro da mesma semana ou a inmediatamente posterior, cando o día de celebración sexa inhábil ou concorran circunstancias especiais. Cuarto.- Fixar a data de constitución da Xunta de Goberno Local para o día 12 de xullo ás 20:00 horas, en primeira convocatoria, ou unha hora despois, de non existir quórum. Quinto.- Comunicar esta resolución a todos os concelleiros e concelleiras afectados e ós xefes das diferentes áreas e servizos municipais, para o seu coñecemento e efectos, lembrándolles que, de conformidade co art.177 do RD 2568/1986, para que os expedientes conclusos poidan incluírse na orde do día dunha sesión, haberán de estar en poder da Secretaría, coa correspondente proposta de acordo e co documento contable de consignación presupostaria suficiente, no seu caso, tres días antes do sinalado para realizala. Sexto.- Ordenar a publicación da presente Resolución no Boletín Oficial da Provincia da Coruña e notificala ós interesados e ás interesadas, coa indicación de que pon fin á vía administrativa e contra a cal poderase interpoñer, potestativamente, recurso de reposición ante o mesmo órgano que dictou o acto, no prazo dun mes contado a partir do día seguinte ó de recepción da notificación da presente ou desde a súa publicación, ou ben, directamente, recurso contencioso-administrativo ante o Tribunal Superior de Xustiza de Galicia no prazo de dous meses contados a partir da mesma data, sen prexuízo de que se poida interpoñer calquera outro recurso que se estime pertinente. Sétimo.- Dar conta do presente acordo ó Pleno na seguinte sesión que se convoque. Noia, 8 de xullo de 2011. O Alcalde. Ante Min. A secretaria. Asdo: Rafael García Guerrero. Asdo: Raquel B. Bahillo Varela. Visto que o pasado día 11 de xuño celebrouse a sesión constitutiva da nova corporación municipal de Noia para o período 2.011-2.015. Considerando que de conformidade co disposto no artigo 21.1 a) da Lei 7/1985, de 2 de abril, Reguladora das Bases do Réxime Local corresponde ó alcalde dirixir o goberno e a administración municipal. Considerando o disposto no artigo 23.4. da Lei 7/1985, do 2 de abril, Reguladora das Bases Réxime Local (LBRL) e nos artigos 43, 44, 45 e 114 a 118 do Real decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF), 61.3 da Lei 5/1997, de Administración Local de Galicia, nos que se recolle a posibilidade que o Alcalde delegue con carácter xeral competencias nos membros da Xunta de Goberno Local e con carácter específico noutros concelleiros ou concelleiras. Visto o réxime xurídico desas delegacións e en uso das atribucións que me confire a normativa legal vixente, Considerando as competencias que o artigo 21.1. e 2. da LBRL atribúe ó Alcalde coas limitacións recollidas no parágrafo 3, así como a demais lexislación concordante, Primeiro.- Delegar, en favor dos Concelleiros membros do equipo de goberno e dentro das áreas que se indican, incluíndo a facultade dirixir os servizos correspondentes, como a de xestionalos con carácter xeral e incluída a facultade de resolver mediante actos administrativos que afecten a terceiros e a resolución dos recursos de reposición que contra aqueles actos se poidan interpoñer 1. Delégase en don SLAVI RUSIÑOL SUCALA, 1.1. ÁREA DO PLAN ESPECIAL DE PROTECCIÓN E REFORMA INTERIOR DO CASCO HISTÓRICO DE NOIA E PATRIMONIO, que se concreta, entre outras, nas seguintes atribucións: 1.1.1. Desenvolvemento de políticas de rehabilitación en espazos tanto públicos como privados.1.1.2. Dirección da Oficina de Rehabilitación do Casco Histórico.1.1.3. Xestión, impulso, regulación, concesión, etc. de subvencións nese ámbito.1.1.4. Desenvolvemento do PEPRICH (unidades de actuacións, intervencións puntuais, etc) propostas de revisión e modificación do mesmo.1.1.5. Concesión, denegación, cambios de titularidade, prórrogas e demais incidencias de licencias urbanísticas de obras menores e licencias de actividades inocuas, non suxeitas o Decreto 133/2008, polo que se regula a avaliación e incidencia ambiental, que se sitúen nese ámbito.1.1.6. Expedientes de disciplina urbanística e de reposición da legalidade urbanística que se sitúen no Casco Histórico.1.1.7. Expedientes sancionadores e de reposición da legalidade infrinxida en materia de actividades, establecementos abertos ó público e de espectáculos públicos, que se sitúen no Casco Histórico, incluídos os motivados por incumprimentos de horarios e da normativa de ruídos.1.1.8. A adopción das ordes de execución, dentro do Casco Histórico de Noia, que proceda por razón de funcionalidade, seguridade, salubridade, ornato público e habitabilidade das parcelas e edificación e a súa execución forzosa en caso de incumprimento, polos medios legalmente previstos.1.2. ÁREA DE URBANISMO, VIVENDA E SOLO que se concreta, entre outras, nas seguintes atribucións: 1.2.1. Desenvolvemento de solo industrial.1.2.2. Promoción e construción de vivenda pública.1.2.3. Xestión do patrimonio municipal do solo.1.2.4. Elaboración e impulso do Plan Xeral de Ordenación Municipal e dos Plans especiais do medio rural.1.2.5. Concesión, denegación, cambios de titularidade, prórrogas e demais incidencias de licencias urbanísticas de obras menores e licencias de actividades inócuas, con exclusión das que se sitúen no Casco Histórico.1.2.6. Expedientes de disciplina urbanística e de reposición da legalidade urbanística con exclusión das que se sitúen no Casco Histórico.1.2.7. Expedientes sancionadores e de reposición da legalidade infrinxida en materia de actividades, establecementos abertos ó público e espectáculos públicos, incluídos os motivados por incumprimentos de horarios e da normativa de ruídos, con exclusión dos que se sitúen no Casco Histórico.1.2.8. A adopción das ordes de execución que proceda por razón de funcionalidade, seguridade, salubridade, ornato público e habitabilidade das parcelas e edificación e a súa execución forzosa en caso de incumprimento, polos medios legalmente previstos.1.2.9. Aprobación dos proxectos proxectos das obras promovidas polo Concello de Noia.2. Delégase en dona MERCEDES NARCISA DE FIGUEROA SENACH.2.1. ÁREA DE MEDIO AMBIENTE, MEDIO RURAL E MARIÑO, que se concreta, entre outras, nas seguintes atribucións: 2.1.1. Planificar a política municipal en materia de medio ambiente e coordinar a actuación dos servizos co fin acadar os obxectivos e fins que se propoñan en dita planificación.2.1.2. Dirección e coordinación das competencias municipais en materia de RSU, relacións coa Mancomunidade de Concellos Serra do Barbanza, mediante solicitudes de ampliación de servizos, instalación de colectores, mantemento e reposición e calquera outra non atribuída a presidencia ou órganos da mesma.2.1.3. Inspección, xestión e coordinación do servizo de Punto Limpo.2.1.4. Incoación, tramitación e resolución dos expedientes sancionadores en materia de medio ambiente e limpeza viaria.2.1.5. Fomentar e velar pola regularización das actividades industriais, mercantís, comerciais e análogas co obxecto de controlar preventivamente e de cara ó futuro o funcionamento desas actividades, acadar unha descontaminación gradual e evitar ós vertidos incontrolados á rede de sumidoiros, ás augas e ás costas, no ámbito das competencias municipais. Con este mesmo fin, colaborar e recabar a cooperación activa das administracións públicas e organismos autónomos competentes, propoñendo e asinando os convenios e concertos que proceda.2.1.6. Velar polo control da contaminación atmosférica no ámbito das competencias locais.2.1.7. O control da contaminación sonora e por vibracións, mediante a continuación do proxecto de implantación dun sistema de medición de ruídos se é o caso, ou mediante o cumprimento de calquera das obrigas encomendadas á administración municipal pola normativa vixente, agás as delegadas nos apartados 1.1.7 e 1.2.7. da presente resolución.2.1.8. Colaborar coas administracións e organismos autónomos competentes co fin de manter e controlar os recursos hídricos e as marxes e canles dos ríos e regatos que transcorren polo termo municipal.2.1.9. Exercitar as medidas precisas para evitar o abandono incontrolado de residuos no termo municipal.2.1.10. Limpeza viaria e de praias.2.1.11. Limpeza de camiños rurais e fincas municipais.2.1.12. Velar pola limpeza e mantemento dos sendeiros que transcorren polo termo municipal e valorar a conveniencia e oportunidade de crear novos sendeiros.2.1.13. A responsabilidade superior na defensa e protección dos animais do termo municipal, a responsabilidade do servizo de recollida dos animais abandonados e calquera outra atribución relativa ós animais domésticos e salvaxes en catividade.2.1.14. Programación e implantación das políticas municipais tendentes a acadar a eficiencia enerxética e desenvolvemento sostible.2.1.15. Grupo de acción costeira, ca representación dos intereses do Concello perante o grupo e presentación de propostas para a consecución dos obxectivos do mesmo e a satisfacción dos intereses do Concello no ámbito de actuación.2.1.16. Lonxa de Testal, pantaláns, relación coas cofradías.2.3. ÁREA DE RELACIÓNS VECIÑAIS E PARTICIPACIÓN CIDADÁ que se concreta, entre outras, nas seguintes atribucións: 2.3.1. Relacións cos Consellos Municipais.2.3.2. Dirixir e impulsar a política municipal referida ó asociacionismo e a participación cidadá en orde a canalizar e promover a defensa dos intereses xerais ou sectoriais da comunidade veciñal.2.3.3. Dirixir, xestionar os servizos de Participación Cidadá e Atención Cidadá. 2.3.4. Tramitar, resolver as solicitudes de inserción, incidencias ou modificacións no Rexistro Municipal de Asociacións.2.3.5. Dirixir e organizar o servizo de información a nivel presencial ou telefónico.2.3.6. Centralizar, supervisar, distribuír e realizar un seguimento das queixas e suxestións xeradas nos distintos niveis.2.3.7. Promover, dirixir e colaborar, a organización de actividades, cursos, actividades e e xornadas dirixidas as asociacións locais 2.3.8. Xestión dos locais sociais de titularidade municipal.3. Delégase en dona LYUBA HUTCHINS SIGES, 3.1 ÁREA DE OBRAS E SERVIZOS que se concreta, entre outras, nas seguintes atribucións: 3.1.1. Xestión do servizo municipal de abastecemento de auga.3.1.2. Xestión da estación de tratamento de auga potable.3.1.3. Xestión do servizo municipal de saneamento.3.1.4. Xestión da estación depuradora de augas residuais.3.1.5. Xestión do servizo público de alumeado público.3.1.6. Mantemento e xestión das estradas e beirarrúas, e edificios municipais.3.1.7. Xestión do servizo do Cemiterio Municipal.3.1.8. Dirección e ordenación da Brigada de Obras.3.1.9. Instrución dos expedientes sancionadores en materia de tráfico.4. Delégase en dona GRAZYNA DOMPER RANDALL, 4.1. ÁREA BENESTAR SOCIAL que se concreta, entre outras, nas seguintes atribucións: 4.1.1. Dirixir e xestionar o Plan comarcal de prevención de drogodependencias.4.1.2. Planificación e programación da política municipal dos Servizos Sociais determinando as directrices xerais e as prioridades no seu desenvolvemento.4.1.3. Detección e estudo das necesidades sociais.4.1.4. Coordinar todas as actuacións que en materia de Servizos Sociais se xestionen no Concello ditando instrucións para regular a súa actividade.4.1.5. Procurar garantir a prestación de Servizos Sociais a aqueles sectores da poboación en situacións de desprotección social e marxinación a través de medidas adecuadas á problemática da cada colectivo levando a cabo cantas actuacións sexan precisas.4.1.6. Promover e impulsar cantas actividades sexan necesarias para contribuir a propiciar o desenvolvemento dunha maior participación e colaboración da sociedade ante problemas de marxinación e desprotección social.4.1.7. Manter contacto permanente cos órganos das restantes Administracións Públicas para desenvolver e exercer funcións relacionadas cos Servizos Sociais e o Benestar Social.4.1.8. Formular a programación e xestión dos plans de formación específica do persoal de Servizos Sociais.4.1.9. Xestionar e resolver as solicitudes de prestación do servizo de axuda no fogar, xantar sobre rodas, inserción social, convivencia alternativa, servizo de atención a inmigrantes e emigrantes, programa 065.4.1.10. Dirección e coordinación do CIM.4.1.11. Dirixir e xestionar o STAND.4.1.12. Muller.4.1.13. Terceira idade e xestión do Clube de Xubilados.4.1.14. Coordión da Fundación Blanco Romero Monroy.4.1.15. Igualdade.4.1.16. Prever plans municipais de actuación, ó obxecto de adaptar as vías públicas, parques e xardíns á Lei de Accesibilidade, concertando coa concelleira delegada da Área de Economía e Facenda a porcentaxe do orzamento destinada a estes fins.5. Delégase en dona MÓNICA GONZÁLEZ EIRAS, 5.1. ÁREA DE INDUSTRIA, COMERCIO, TURISMO, EMPREGO E DESENVOLVEMENTO LOCAL, que se concreta, entre outras, nas seguintes atribucións: 5.1.1. Relacións, sinatura de convenios, convocatoria de subvencións para o sector comercial e industrial de Noia.5.1.2. Dirección das actuacións en materia de promoción, fomento e desenvolvemento do pequeno e mediano comercio da cidade, principalmente en canto a formación, asociacionismo, etc., así como a xestión das axudas destinadas a estes fins.5.1.3. Promover a participación institucional do Concello en feiras, exposicións e certames 5.1.4. O impulso e a xestión dos mercados municipais 5.1.5. Organización da Feira Medieval anual e festas gastronómicas e feira de gando promovidas polo Concello de Noia.5.1.6. A planificación e execución da política municipal de fomento do turismo na cidade mediante inversións directas, axudas e publicidade, así como a promoción turística da cidade e a súa imaxe turística en todos os ámbitos.5.1.7. O deseño e dirección das políticas de promoción económica local e das políticas activas de emprego a desenvolver polo Concello de Noia, así como daquelas outras tendentes á posta en valor dos recursos endóxenos e ó desenvolvemento económico local, especialmente dos tendentes á mellora da ocupabilidade dos desempregados (orientación, formación e inserción laboral), á adquisición de experiencia laboral e o apoio ás iniciativas empresariais e de autoemprego do ámbito local.5.1.8. A relación cos organismos da Administración Central, Autonómica e Provincial competentes nesta materia especialmente coa Sociedade de Imaxe e Promoción Turística de Galicia S. A. (Turgalicia S. A.) 5.1.9. Xestión do servizo de parques e xardíns. Segundo.- Delegar as seguintes competencias específicas nos concelleiros e concelleiras que se indican, non incluíndo a facultade de resolver mediante actos administrativos que afecten a terceiros: 1. Delégase en don FELIX ANTONIO MASCARELL AÑAZCO, 1.1. ÁREA DE SEGURIDADE CIDADÁ que se concreta, entre outras, nas seguintes atribucións: 1.1.1. Dirección do Grupo municipal de intervención rápida.1.1.2. Dirección da brigada de incendios.1.1.3. Preparación de asuntos para a Xunta Local de Seguridade.1.1.4. Seguimento e aplicación dos plans de emerxencias.1.1.5. Mellora das sedes de protección civil e subsede de bombeiros.1.1.6. Administración e xestión dos vehículos de seguridade cidadá. 1.1.7. Regulación do tráfico e aparcamentos.6.2. Delégase en dona TATIANA CRISTINA FERRERES TEREÑEZ, 1.1. ÁREA DE EDUCACIÓN que se concreta entre outras nas seguintes atribucións: 1.1.1. Mantemento dos centros educativos.1.1.2. Colaboracións centros educativos e ANPAS.1.1.3. Conservatorio.1.1.4. Axudas escolares para libros e bonobús.1.1.5. Relacións coas universidades 1.1.6. Organización e xestión dos cursos de verán.2.2 ÁREA DE DEPORTES que se concreta entre outras nas seguintes atribucións: 2.2.1. Organización e desenvolvementos de actos deportivos.2.2.2. Relacións, sinatura de convenios, convocatoria de subvencións para o sector do deporte de Noia.2.2.3. Promoción do deporte.2.2.4. Xestión dos equipamentos deportivos municipais.2.3 SANIDADE que se concreta entre outras nas seguintes atribucións: 2.3.1 Centro de Saúde e servizos farmaceúticos.2.3.1. UPAD.2.3.2. Promoción de estilos de vida saudable.3. Delégase en don JAVIER MARICUTA DIHARCE PARLON, 3.1. ÁREA DE CULTURA E FESTEXOS que se concreta, entre outras, nas seguintes atribucións: 1.1.1. Establecer as directrices xerais e a política municipal da Área, conformar os programas anuais e plurianuais de xestión, determinando os obxectivos e os recursos materiais e persoais necesarios para o funcionamento dos equipamentos, servizos e programas.1.1.2. Exercer as competencias municipais en relación coa dirección so equipamentos culturais do Concello, de acordo coas normas específicas que regulan cada un deles, Teatro Coliseo Noela, Casa da Cultura Antón Aviles de Taramancos, Local de Ensaio Prudencio Romo, Biblioteca Municipal.1.1.3. Manter contacto permanente cos órganos da Administración autonómica, estatal ou europea, así como con outras entidade públicas ou privadas que desenvolvan actividades e programas relacionados coas competencias delegadas en materia de cultura.1.1.4. Establecer medidas de seguimento e avaliación, estudos de custos e elaboración de memorias relativas á xestión da Área de Cultura, das súas unidades, equipamentos, servizos e programas.1.1.5. O fomento de toda clase de actividades que promovan a creatividade artística, así como a programación de exposicións e outras expresións plásticas.1.1.6. O fomento da creación literaria e a promoción do hábito da lectura, así como o fomento e xestión dos servizos bibliotecarios municipais.1.1.7. O fomento, a promoción e axuda de entidades, institucións e asociacións artísticas e culturais.1.1.8. A promoción, difusión e extensión da cultura en calquera das súas manifestacións.1.1.9. Organización de festexos de todo tipo.1.1.10. Organización do festival de curtametraxes.2. Delégase en don MARCEL ADRIAN WENSELL GRETA.4.1. ÁREA DE RÉXIME INTERIOR que se concreta, entre outras, nas seguintes atribucións: En relación cos 4.1.1. Servizos Xerais efectuaranse as seguintes delegacións: a) Dirixir e xestionar o funcionamento do Rexistro Xeral, Arquivo e demais seccións ou unidades xerais. b) Ordear e outorgar o visto e prace ás certificacións que poidan expedirse con referencia ós libros de rexistro, así como ás que se expidan en relación cos edictos remitidos polos Rexistros da Propiedade para a súa inserción no Taboleiro.4.1.2 Controlar os consumos de electricidade, teléfono, auga, adoptando ou propoñendo a adopción de medidas que estime procedentes para maior economía no gasto.4.1.3. Ditar as ordes e instrucións que sexan precisas ós servizos municipais para a adopción de medidas de seguridade e reparación, mantemento e conservación, que requiran os edificios de propiedade municipal, en especial a Casa do Concello.4.1.4. Xestión dos servizos de subministracións ós edificios administrativos do Concello. Terceiro.- Ordenar a publicación da presente Resolución no Boletín Oficial da Provincia da Coruña e notificala ós interesados e ás interesadas, e os xefes dos departamentos municipais, coa indicación de que pon fin á via administrativa e contra a cal poderase interpoñer, potestativamente, recurso de reposición ante o mesmo órgano que dictou o acto, no prazo dun mes contado a partir do día seguinte ó de recepción da notificación da presente ou desde a súa publicación, ou ben, directamente, recurso contencioso-administrativo ante o Tribunal Superior de Xustiza de Galicia no prazo de dous meses contados a partir da mesma data, sen perxuízo de que se poida interpoñer calquera outro recurso que se estime pertinente. Cuarto.- Comunicar o presente acordo ós diferentes servizos municipais e dar conta do presente acordo ó Pleno na seguinte sesión que se convoque. Noia, 8 de xullo de 2011. O Alcalde. Ante Min. A secretaria. Asdo: Rafael García Guerrero. Asdo: Raquel B. Bahillo Varela.